અમદાવાદઃ ગુજરાત હાઈકોર્ટના ચીફ જસ્ટિસ આર શુભમ રેડ્ડીની સુપ્રીમ કોર્ટના જજ તરીકે નિમણૂંક થતાં ગુજરાત હાઈકોર્ટના કામ ચલાઉ ચીફ જસ્ટિસ તરીકે અનંત એસ દવેની પસંદગી કરવામાં આવી છે. જસ્ટિસ રેડ્ડી આજે સુપ્રીમ કોર્ટના જજ તરીકે શપથ ગ્રહણ કરશે. 1 નવેમ્બરે બપોર પછી આર શુભમ રેડ્ડી માટે વિદાય કાર્યક્રમ યોજવામાં આવ્યો હતો. જણાવી દઈએ કે સુપ્રીમ કોર્ટ કોલેજીયમે સિનિયર જસ્ટીસ અકિલ હામીદ કુરેશીને મુંબઈ ટ્રાન્સફર કરી દીધા હતા, જેથી આગામી સૌથી સિનિયર જજ અનંત દવેને એક્ટિંગ ચીફ જસ્ટીસ તરીકે નિમવામાં આવ્યા છે.